Донишкадаи кӯҳию металлургии Тоҷикистон

Маълумоти мухтасар 
Донишкада соли 2006 дар шаҳри Бӯстони вилояти Суғд таъсис ёфтааст. Сарпарасти донишкада Вазорати саноат ва технологияҳои нави Тоҷикистон мебошад. Мақоми донишкада мактаби олии касбӣ буда, дорои иҷозатномаҳои (литсензияҳои) давлатии Вазорати маорифи Тоҷикистон оид ба ҳуқуқи пешбурди фаъолияти таълимӣ дар соҳаи таҳсилоти олии касбӣ ва Шаҳодатнома дар бораи аккредитатсияи давлатӣ мебошад.

 Таърих 
Донишкадаи кӯҳию металлургии Тоҷикистон бо Фармони Президенти Ҷумҳурии Тоҷикистон таҳти № 1737 аз 24 апрели соли 2006 таъсис дода шуда буд ва мавқеи ҷойгиршавии он дар заминаи моддӣ- техникии собиқ Коллеҷи кӯҳию металлургии ш. Чкалов бо Қарори Ҳукумати Ҷумҳурии Тоҷикистон аз 03.05.06. таҳти № 210 муайян карда шудааст.

Донишкада фаъолияти худро тибқи Ойинномае, ки ба тариқи расмӣ аз қайди давлатӣ гузаронида шудааст, тибқи санадҳои меъёриву ҳуқуқии батанзимдарорандаи соҳаи таҳсилоти олии касбӣ, махсусан, Қонуни Ҷумҳурии Тоҷикистон «Дар бораи маориф», Қонуни Ҷумҳурии Тоҷикистон «Дар бораи таҳсилоти олии касбӣ ва таҳсилоти касбии баъд аз муассисаи олии таълимӣ», «Консепсияи миллии маълумоти Ҷумҳурии Тоҷикистон», «Консепсияи рушди таҳсилоти касбӣ дар Ҷумҳурии Тоҷикистон», «Низомномаи намунавӣ оид ба муассисаи таълимии таҳсилоти олии касбии Ҷумҳурии Тоҷикистон» ва дигар санадҳои меъёрии соҳаи таҳсилоти олии касбӣ ба роҳ мондааст.

 Факултаҳо 
 Корҳои кӯҳӣ
 Металлургия
 Электромеханика 
 Иқтисодиёт ва зеҳни сунъӣ

 Сарварони донишкада 
 Маҳмадалӣ Бахтиёр Набӣ — доктори илмҳои иқтисодӣ (2023), ректори ДКМТ аз соли 2020.

 Эзоҳ 


Гурӯҳ:Мактабҳои олии вилояти Суғд
Гурӯҳ:Маориф дар Тоҷикистон
Гурӯҳ:Вилояти Суғд
Гурӯҳ:Соли 2011
Гурӯҳ:Донишгоҳҳои Тоҷикистон
Гурӯҳ:Донишкадаи кӯҳию металлургии Тоҷикистон
Гурӯҳ:Олимони Донишкадаи кӯҳию металлургии Тоҷикистон
Гурӯҳ:Бӯстон